Itaalia jalgpalli kõrgliigas suutis valitsev meisterklubi Torino Juventus koduväljakul põnevuskohtumises võita Roma meeskonda ning jätkab liidri Napoli jälitamist.
Kohtumise ainsa värava lõi 18. minutil Mehdi Benatia, kuigi mõlemal meeskonnal oli veel ka hiljem suurepäraseid võimalusi skoori teha.
Liigatabelis on 18 vooru järel Napolil 45 punkti ning Juventus jääb maha vaid punktiga. Milano Interil on 40 silma ning ühe mängu vähem pidanud Romal 38 punkti.
Toimetaja: Siim Semiskar